Þessi glæsilegi hópur nemenda úr 10 . ÓS og 10 KJ heimsóttu álverið í Straumsvík í gær . Farið var með hópinn í kynnisferð um álverið . Byrjað var í matsalnum þar sem hópurinn fékk sódavatn ( úr áldósum ) og kremkex . Bjarni Már upplýsingafulltrúi álversins fræddi þau um starfsemi og svo var haldið í göngutúr um svæðið , inn í steypuskála og kerskála og voru krakkarnir til fyrirmyndar í alla staði . Ferðin var liður í náminu í náttúrugreinum - efnafræði og vistfræði og er álversferðin að verða fastur liður hjá 10. bekk . Með í för frá skólanum voru Ásgeir Rafn Birgisson , Ólafur Sigvaldason og Símon Örn Birgisson . Gul viðvörun er í gildi á höfuðborgarsvæðinu . Fólk er hvatt til þess að fylgjast með veðurspá og færð næstu daga . Foreldrar og forráðamenn eru beðin um að fylgjast með aðstæðum í fyrramálið og er hvatt til þess að börnum yngri en 12 ára sé fylgt í skólann í fyrramálið , þriðjudag 14. janúar .